Amer Delić

Amer Delić je penzionisani bosanskohercegovački teniser i bivši član i selektor bosanskohercegovačke Davis Cup reprezentacije.

 Biografija 
Rođen je u Tuzli, gdje je živio sve do svoje 14. godine, da bi 1996. s porodicom emigrirao u Jacksonville na Floridi.

 Karijera 
Igrao je tenis na nivou koledža dok je bio na Univerzitetu Illinois. Tu je 2003. bio pobjednik Prve NCAA divizije i pojedinačno i u parovima.

Njegov najbolji rezultat na Grand Slam turnirima jeste 3. kolo Australian Opena 2009. Na US Openu 2005. u paru sa Jeffom Morrisonom došao je također do 3. kola; u 1. kolu pobijedili su favorizirani par Leander Paes/Nenad Zimonjić.

26. marta 2007. Delić je u 3. kolu Miami Mastersa iznenadio Nikolaja Davidenka, tada 4. igrača na ATP-listi i 4. nosioca turnira (7–65, 6–3).

Trenirao je u Saddleback Resortu u Wesley Chapelu na Floridi, gdje boravi kad ne igra turnire. Dobar je prijatelj i trening-partner Johnu Isneru.

 2009. 
Godinu je počeo u Brisbaneu, gdje je pobijedio u 3 kvalifikacijska meča, ali ga je u 1. kolu porazio Mario Ančić rezultatom 6–72, 7–64, 6–76. U Sydneyu je također izgubio u 1. kolu od Nijemca Denisa Gremelmayra. Na Australian Openu konačno je počeo pobjeđivati. Opet se plasirao na turnir kroz 3 kvalifikacijska meča, a u 1. kolu porazio je Taylora Denta u 5 setova. Sljedeći protivnik bio mu je Paul-Henri Mathieu i pobijedio ga je također u 5 setova (9–7 u petom). U 3. kolu zaustavio ga je Novak Đoković u 4 seta. Nakon ovog meča neki od njihovih navijača gađali su se stolicama zbog sukoba između Bošnjaka i Srba. Zbog povrede koljena, Delićev posljednji nastup ove godine bio je na turniru na travi u Newportu u julu, gdje ga je u 1. kolu pobijedio Nicolas Mahut.

 2010: Povratak i nastup u Davis Cupu za BiH 
mini|desno|Delić u augustu 2010.
Na US Openu 2010. Delić se pokušao vratiti u tenis. Međutim, izgubio je u 1. kolu kvalifikacija od Michaela Yanija. U septembru se pridružio reprezentaciji Bosne i Hercegovine u Davis Cupu kada je BiH odigrala meč II grupe Evroafričke zone protiv Portugala. Izgubio je oba meča: pojedinačni protiv Frederica Gila u 5 setova te u igri parova s Aldinom Šetkićem protiv Gila i Leonarda Tavaresa u 4 seta. Nakon ovog poraza BiH je ostala u grupi II.

 2011. 
U martu 2011. Delić je učestvovao u Davis Cup meču protiv reprezentacije Maroka. Pobijedio je u jednom od 2 pojedinačna meča, te u parovima s Ismarom Gorčićem, što je bilo dovoljno za prolaz u narednu fazu takmičenja i meč protiv Estonije u julu. U ovom meču Delić je pobijedio u sva 3 svoja nastupa (2 + 1) i tako timu BiH donio ukupnu pobjedu i prolaz u narednu fazu takmičenja, u kojoj je protivnik bila reprezentacija Danske.

 2012. 
Delić je ponovo bio ključni igrač u Davis Cupu, u meču protiv Turske u februaru. Dobio je oba pojedinačna meča, kao i meč parova. Međutim, dugotrajni problemi s povredama natjerali su ga da okonča igračku karijeru."Amer Delić završio igračku karijeru", Sport Centar, 4. 7. 2012. Ipak, rekao je da će se nastaviti baviti trenerskim poslom.

 Finala  
 Pojedinačne titule (8) 
Legenda (pojedinačno) Grand Slam (0) Masters Cup (0) ATP Masters 1000 (0) ATP Tour (0) Čelendžeri (6) Futures (2)

Br.DatumTurnirPodlogaProtivnikRezultat 1. 7. 7. 2003. Peoria, Illinois, SAD Zemlja  Francisco Rodriguez 6–1, 4–6, 6–2 2. 21. 6. 2004. Auburn, Kalifornija, SAD Tvrda  K. J. Hippensteel 7–6, 6–3 3. 11. 4. 2005. Ciudad de México, Meksiko Zemlja  Jeff Morrison 6–4, 3–6, 6–3 4. 30. 10. 2006. Louisville, Kentucky, SAD Tvrda (dvorana)  Stéphane Bohli 3–6, 6–2, 6–3 5. 13. 11. 2006. Champaign–Urbana, Illinois, SAD Tvrda (dvorana)  Zack Fleishman 6–3, 6–0 6. 28. 1. 2008. Dallas, Texas, SAD Tvrda (dvorana)  Stéphane Bohli 6–4, 7–5 7. 24. 5. 2008. Carson, Kalifornija, SAD Tvrda  Alex Bogomolov Jr. 7–6, 6–4 8. 13. 3. 2011. Sarajevo, Bosna i Hercegovina Tvrda (d)  Karol Beck Bez borbe

 Pojedinačna finala (8)
 2004: Dallas – pobijedio ga  Sébastien de Chaunac (4–6, 6–7)
 2004: Nashville – pobijedio ga  Justin Gimelstob (6–7, 6–7)
 2005: Carson – pobijedio ga  Justin Gimelstob (6–7, 2–6)
 2006: Lexington – pobijedio ga  Hyung-Taik Lee (7–5, 2–6, 3–6)
 2006: Vancouver – pobijedio ga  Rik de Voest (6–7, 2–6)
 2006: New Orleans – pobijedio ga  Cecil Mamiit (3–6, 6–7)
 2006: Calabasas – pobijedio ga  Mark Philippoussis (7–6, 6–7, 3–6)

 Reference 

 Vanjski linkovi 

 Službeni sajt
 ATP-profil
 Univerzitetski profil
 Amer Delić na Twitteru

Kategorija:Rođeni 1982.
Kategorija:Živi ljudi
Kategorija:Biografije, Tuzla
Kategorija:Bosanskohercegovački teniseri
Kategorija:Američki teniseri
Kategorija:Bosanskohercegovački emigranti u SAD-u
Kategorija:Useljenici u SAD